તેમણે જણાવ્યું કે જાપાનમાં અવાર નવાર ભુકંપ તેમજ સુનામી આવતા રહે છે આમ છતાં જાપાન પરમાણું ઉર્જાથી ૩પ ટકા વિજળીનું ઉત્પાદન કરી રહયું છે અને ભારતની પાસે પરમાણું ઉર્જાના વિપુલ ભંડારો હોવા છતા ભારતમાં ફકત ૩ ટકાજ વિજળી પરમાણુ ઉર્જાથી ઉત્પન્ન કરવામાં આવે છે. ડો. નિલમ ગોયલે ઉધોગપતિઓને વિશ્વાસ આપ્યો કે ભવિષ્યમાં અગર પરમાણુ ઉર્જાથી વધારે માત્રામાં વિજળી બનશે તો દરેકને સસ્તી કિંમતે વિજળી મળી શકશે વધારામાં તેમણે કહયું કે ભવિષ્યમાં વિજળીની અછતના કારણે આવનારી પરેશાનીઓના નિરાકરણ માટે પરમાણું ઉર્જા એક સાર્થક પગલું ગણાશે પરંતુ તેમના માટે જરૂરી છે કે સામાન્યથી લઈ ખાસ જનતામાં તેમના વિશે ફેલાયેલી આશંકાઓને દુર કરવી પડશે.